ສະ​ຫະ​ລັດ ​ຈັບ​ຕາ​ເບິ່ງ ໃນ​ຂະ​ນະ​ທີ່ ກຸ່ມລັດ​ອິ​ສ​ລາມ ​ສະ​ໜັບ​ສະ​ໜູນ ຜູ້​ນຳ​ຄົນໃໝ່
​​ສື່ມ​ວນ​ຊົນ​ຂອງ​ກຸ່ມ IS ໄດ້ພິມ​ເຜີຍແຜ່​ຮູບ​ພາບ ​ຂອງ​ພວກ​ນັກ​ລົບ​ ຈາກກຸ່ມ​ຕ່າງໆ​ທີ່ເປັນ​ເຄືອ​ຂ່າຍ ​ປະ​ຕິ​ຍານ​ໃຫ້​ຄວາມ​ຈົງ​ຮັກ​ພັ​ກ​ດີ ຕໍ່ຜູ້​ນຳ​ຄົນ​ໃໝ່ ທ້າວອາ​ບູ ອີບ​ຣາ​ຮິມ ອາ​ລ-ຮາ​ຊີ​ມີ ອາ​ລ-​ກູ​ຣາ​ຊີ.
ຄື້ນຟອງຂອງການໃຫ້ຄວາມສະໜັບສະໜຸນເທື່ອລ້າສຸດຕໍ່ຜູ້ນຳລັດກຸ່ມອິສລາມຫຼື IS ຄົນໃໝ່ ທ້າວອາບູ ອີບຣາຮິມ ອາລ-ຮາຊີມີ ອາລ-ກູຣາຊິ ໄດ້ເຮັດໃຫ້ພວກເຈົ້າໜ້າທີ່ສືບ ລັບສະຫະລັດສັງເກດໄດ້ ສື່ມວນຊົນຂອງກຸ່ມ IS ໃນວັນອັງຄານວານນີ້ໄດ້ພິມເຜີຍແຜ່ຮູບພາບຂອງພວກນັກລົບ ຈາກກຸ່ມຕ່າງໆທີ່ເປັນເຄືອຂ່າຍ ປະຕິຍານໃຫ້ຄວາມຈົງຮັກພັກດີຫຼືເບຢາ (bay’ah) ແກ່ ທ້າວກູຣາຊີ ຮວມທັງຮູບພາບ 16 ແຜ່ນ ທີ່ສົ່ງມາຈາກ ກຸ່ມ IS-Khorasan ຊຶ່ງເປັນເຄືອ ຂ່າຍໃນອັຟການິສຖານ ບັນດາຮູບພາບປາກົດສະແດງໃຫ້ເຫັນກຸ່ມພວກນັກລົບ ຈາກເຂດຕ່າງໆ ຖືປ້າຍ ຊື່ກຸ່ມ IS ແລະຍົກກຳປັ້ນເຂົາເຈົ້າຫຼືປືນເຂົາເຈົ້າຂຶ້ນ ໃນຂະນະທີ່ເຂົາເຈົ້າໃຫ້ຄຳ ປະຕິຍານຕໍ່ ຜູ້ນຳທີ່ຫາກໍຖືກແຕ່ງຕັ້ງຄົນໃໝ່ ທ່ານຣັສເຊີລ ທຣາເວີຣສ໌ ຮັກສາການຊົ່ວຄາວ ຜູ້ອຳນວຍການ ສູນກາງຕໍ່ຕ້ານການກໍ່ ການຮ້າຍແຫ່ງຊາດສະຫະລັດ ກ່າວຕໍ່ສະມາຊິກຄະນະກຳມະການລັດຖະສະພາໃນ ຕອນແລງວັນອັງຄານວານນີ້ວ່າ “ຢູ່ໃນສາຂາຕ່າງໆ ແລະລະບົບຂອງ ກຸ່ມ ISIS ນັ້ນ ກຸ່ມ ISIS-K ແນ່ນອນ ແມ່ນເປັນນຶ່ງ ໃນບັນດາກຸ່ມ ທີ່ມີຄວາມເປັນຫ່ວງທີ່ສຸດ ” ພວກເຈົ້າໜ້າທີ່ສືບລັບສະຫະລັດ ແລະປະເທດຕາເວັນຕົກ ໄດ້ຊີ້ໃຫ້ເຫັນມາເປັນເວ ລານານແລ້ວວ່າ ກຸ່ມ IS-Khorasan ເປັນນຶ່ງໃນເຄືອຂ່າຍຂອງພວກກໍ່ການຮ້າຍທີ່ປັບ ໂຕໄດ້ດີທີ່ສຸດ ລອດພົ້ນມາໄດ້ຫຼາຍຄັ້ງ ໃນຄວາມພະຍາຍາມໂດຍກຳລັງສະຫະລັດ ແລະອັຟການິສຖານ ທີ່ຈະກວດລ້າງຜູ້ນຳແລະພວກນັກລົບເຂົາເຈົ້າ ນອກນັ້ນ ຍັງເປັນກຸ່ມທີ່ມີຄວາມທະເຍີທະຍານທີ່ສຸດ ທ່ານທຣາເວີຣສ໌ ກ່າວເພີ້ມວ່າ “ເຂົາເຈົ້າໄດ້ພະຍາຍາມ ແນ່ນອນ ຊັກຊວນໃຫ້ມີ ການໂຈມຕີຢູ່ນອກອັຟການິສຖານ ແນ່ນອນ ເຈົາເຈົ້າໄດ້ຮັບ ຕາມຄວາມມຸ້ງຫວັງ ນັ້ນ” ເພື່ອປະຕິບັດການໂຈມຕີດ້ວຍເຂົາເຈົ້າເອງ ແຕ່ນອກເໜືອໄປຈາກຄວາມທະເຍີທະຍານໃນການໂຈມຕີທີ່ຮ້າຍແຮງນັ້ນ ພວກເຈົ້າ ໜ້າທີ່ຢ້ານກົວວ່າ ກຸ່ມ IS-Khorasan ມີກຳລັງຄົນ ແລະໃນບໍ່ຊ້ານີ້ອາດຈະມີຄວາມ ສາມາດເຮັດໃຫ້ແຜນການຂອງເຂົາເຈົ້າ ກາຍເປັນການປະຕິບັດງານໂຕຈິງ ຈຳນວນຂອງພວກເຂົາໄດ້ຫລຸດລົງມາເປັນຫຼາຍຮ້ອຍຄົນ ຫຼັງຈາກສະຫະລັດໄດ້ຖີ້ມ ລະເບີດຂະໜາດໃຫຍ່ສຸດທີ່ບໍ່ແມ່ນລະເບີດນິວເຄລຍ ເທົ່າທີ່ມີຢູ່ໃນຄັງອາວຸດທີ່ ເອີ້ນວ່າ GBU-43 Massive Ordnance Air Blast ລົງໃສ່ຖ້ຳແລະລະບົບອຸໂມງ ໃນແຂວງນັນກາຮາ (Nangarhar) ຂອງອັຟການິສຖານບ່ອນທີ່ກຸ່ມ Khorasan ໄດ້ລີ້ຊ່ອນຢູ່ນັ້ນ